text: Zorro skal findes i weekenden
  08 november 2015 kl. 14.01
  Varde Sommerspil holder i weekenden casting - omkring 100 amatørskuespillere er mødt op i håbet om, at netop de bliver udtaget til sommerens musical.
  Det bliver et festligt sommerspil i Arnbjerg Parken til næste år, hvor Varde Sommerspil opfører musicalen Zorro.
  Her i weekeden leder instruktør Carsten Friis efter de ca. 50 skuespillere, sangere og dansere, der skal medvirke i forestillingen. 
  Ikke mindst skal hovedrollen som Zorro findes. Og kravene er høje til den spanske helt. - Han skal have talenter inden for både sang, dans, fægtning, og så skal han også kunne slå en proper næve. 
  Musicalen får premiere i Arnbjergparken i Varde den 30. juni 2016.
  